***ՆՊԱՏԱԿԱՅԻՆ ՓՈԽԱՌՈՒԹՅԱՆ ՊԱՅՄԱՆԱԳԻՐ N***

ք. Երևան « » 20 թ.

« » ՍՊ ընկերությունը (այսուհետ` Փոխառու), ի դեմս ընկերության տնօրեն \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ի, ով գործում է ընկերության կանոնադրության հիման վրա, մի կողմից, և քաղաքացի \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (անձնագիր՝\_\_\_\_\_\_\_\_\_\_\_\_\_\_, տրված՝ \_\_\_\_\_\_\_\_\_\_\_\_\_\_\_\_, \_\_\_\_\_\_ կողմից, հասցե՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ով հանդիսանում է Փոխառու ընկերության բաժնետիրական կապիտալի 100% բաժնեմասի սեփականատերը (այսուհետ՝ Փոխատու), մյուս կողմից (միասին հիշատակվելու դեպքում՝ Կողմեր), կնքեցին սույն պայմանագիրը (այսուհետ նաև` Պայմանագիր) հետևյալի մասին.

**1. ՊԱՅՄԱՆԱԳՐԻ ԱՌԱՐԿԱՆ**

1.1. Սույն պայմանագրով Փոխատուն պարտավորվում է Փոխառուին հանձնել մինչև \_\_\_\_\_\_\_\_\_\_\_\_\_ ( ) ՀՀ դրամ կազմող Փոխառության գումար, որը ենթակա է վերադարձման մինչև \_\_\_\_\_\_\_\_\_ թվականը: Ընդ որում, սույն կետով նախատեսված ժամկետի սկիզբ է համարվում Փոխառության գումարի վերջին մասը Փոխառուի բանկային հաշվին մուտքագրվելու օրը:

1.2. Գումարը փոխառությամբ տրվում է կոնկրետ նպատակով, այն է՝ ֆինանսավորել \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ հետ կապված ծախսերը:

1.3. Փոխառության գումարը Փոխառուին է տրամադրվում անտոկոս (անհատույց) ձևով:

1.4. Փոխառության գումարը Փոխառուին է տրամադրվելու \_\_\_\_\_\_\_\_\_\_\_\_\_\_\_\_ ( ) ՀՀ դրամ և \_\_\_\_\_\_\_\_\_\_\_\_\_\_\_\_ ( ) ՀՀ դրամ բաժնեմասերով, Կողմերի կողմից փոխադարձ համաձայնեցված ժամանակագրությամբ` այն հաշվարկով, որ Փոխառության գումարի մասի փոխանցմամբ (տրամադրմամբ) հնարավոր լինի մասնակի կամ ամբողջությամբ կատարել Փոխառուի վճարային պարտավորությունը \_\_\_\_\_\_\_\_\_\_\_\_\_\_\_\_\_\_\_\_ հանդեպ (այդ թվում նաև՝ կանխավճարի տեսքով):

1.5. Փոխառության գումարը (գումարի մասը) համարվում է Փոխառուին տրված վերջինիս բանկային հաշվին Փոխառության ամբողջական գումարը (գումարի մասը) մուտքագրվելու փաստի ուժով:

1.6. Փոխառության գումարի վերադարձման, այսինքն` Փոխառուի պարտավորությունների կատարման օր է համարվում Փոխատուի տրամադրած բանկային հաշվին Փոխառության գումարը փաստացի փոխանցելու օրը, եթե Կողմերը վճարման (Փոխառության գումարի վերադարձման) այլ կարգ չեն նախատեսի: Փոխառության գումարը կարող է վերադարձվել նաև գումարն առձեռն հանձնելու միջոցով, որի վերաբերյալ Կողմերը կազմում են փոխադարձ հաշվարկների ակտ:

1.7. Փոխառուն պարտավոր է ապահովել Փոխառության գումարի նպատակային օգտագործման նկատմամբ Փոխատուի վերահսկողության հնարավորությունը:

**2. ԱՅԼ ՊԱՅՄԱՆՆԵՐ**

2.1. Սույն պայմանագրի կապակցությամբ ծագած վեճերը լուծվում են բանակցությունների միջոցով: Համաձայնություն ձեռք չբերվելու դեպքում վեճերի լուծումը հանձնվում է դատարանի քննությանը:

2.2. Սույն պայմանագրի ցանկացած փոփոխություն և լրացում հանդիսանում է սույն պայմանագրի անբաժանելի մասը և վավեր է, եթե կատարված է գրավոր, և ստորագրված Կողմերի կամ նրանց լիազոր ներկայացուցիչների կողմից:

2.3. Սույն պայմանագրի պայմանների փոփոխությունը կամ կետերից մեկի կամ մի քանիսի գործողության դադարումը չի դադարեցնում ամբողջ Պայմանագրի գործողությունը:

2.4. Սույն պայմանագիրը կազմված է հայերեն լեզվով, հավասարազոր իրավաբանական ուժ ունեցող 2 (երկու) օրինակից` յուրաքանչյուր կողմին մեկական օրինակ:

**3. ԿՈՂՄԵՐԻ ՎԱՎԵՐԱՊԱՅՄԱՆՆԵՐԸ ԵՎ ՍՏՈՐԱԳՐՈՒԹՅՈՒՆՆԵՐԸ**

|  |  |
| --- | --- |
| **ՓՈԽԱՌՈՒ** | **ՓՈԽԱՏՈՒ** |
| **Ընկերության անվանումը** | **Անուն, ազգանուն, հայրանուն** |
| **Հասցե՝** | **Հասցե՝** |
| **ՀՎՀՀ՝** | **Անձնագիր՝** |
| **Բանկ՝** | **Բանկ՝** |
| **Հ/Հ՝** | **Հ/Հ՝** |
| **Տնօրեն՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** **Կ․Տ․** |  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |